#

# Online príručka i-Manual

- Tlačiť
- Veľkosť písma

- Vrchná stránka >
- Funkcie TV „BRAVIA“ >
- Nahrávanie na pevný disk USB

# Nahrávanie na pevný disk USB

Umožňuje nahrávanie jedným dotykom alebo časované nahrávanie digitálneho vysielania na externé zariadenie USB HDD.

Táto funkcia vám umožní jednoducho nahrávať digitálne vysielanie na externé zariadenie USB HDD.

Ak chcete povoliť nahrávanie na zariadenie USB HDD, musíte ho zaregistrovať a naformátovať.

1. Pripojte zariadenie USB HDD k vášmu TV prijímaču.

Zariadenie USB HDD
USB kábel (nedodáva sa)
TV

2. Stlačte HOME a potom zvoľte → [Nastavenia systému] → [Nastavenie nahrávania] → [Registrácia HDD].

3. Postupujte podľa inštrukcií na obrazovke a zaregistrujte zariadenie USB HDD.

####

- Podporované sú USB HDD s kapacitou od 32 GB do 2 TB.
- Pripojenie zariadenia USB HDD prostredníctvom USB rozbočovača nie je podporované. Pripojte ho priamo k TV prijímaču.
- Ak má váš TV prijímač dva USB porty, zariadenie USB HDD pripojte do portu, ktorý je označený ako „HDD REC“.
- Všetky údaje uložené v zariadení USB HDD sa počas formátovania v priebehu procesu registrácie vymažú. Zariadenie USB HDD sa po registrácii na TV prijímači nedá použiť s počítačom. Ak chcete použiť zaradenie USB HDD s počítačom, naformátujte ho prostredníctvom počítača. (Berte na vedomie, že všetky údaje v zariadení USB HDD sa vymažú).
- Zaregistrovať sa dá najviac 8 zariadení USB HDD.
- Ak chcete zrušiť registráciu zariadenia USB HDD, stlačte HOME, zvoľte → [Nastavenia systému] → [Nastavenie nahrávania] → [Odregistrovanie HDD] a vyberte zariadenie, ktorého registráciu chcete zrušiť.
- Údaje nahrané na USB HDD môže prehrať len tento TV prijímač.

## Nahrávanie jedným dotykom

Počas sledovania programu, ktorý chcete nahrať, stlačte REC.

Nahrávanie sa spustí a automaticky zastaví na konci programu.

REC

Ak chcete nahrávanie zastaviť manuálne, stlačte .

## Časované nahrávanie

Časované nahrávania môžete uskutočniť použitím ponuky [Nahrávania].

Guide
  Umožňuje výber programu, ktorý sa má nahrať použitím programovej príručky.
  1. Stlačte HOME, potom zvoľte → [Guide] → program, ktorý sa má nahrať → [Časovač NAHRÁVANIA].
  2. Nakonfigurujte nastavenie časovania a potom zvoľte [Nastaviť časovač].
Manuálny časovač NAHR.
  Umožní vám nastaviť časovač nahrávania zadaním dátumu, času začiatku a konca, kanála atď.
  1. Stlačte HOME a potom zvoľte → [Manuálny časovač NAHR.].
  2. Nakonfigurujte nastavenie časovania a potom zvoľte [Nastaviť časovač].

####

- Môžete skontrolovať, upraviť alebo vymazať nastavenia časovača v časti [Zoznam časovača] ponuky [Nahrávania].
- Ak nahrávanie zlyhá, výsledok sa uvedie v časti [Výsledky nahrávania] ponuky [Nahrávania].

## Sledovanie nahraného obsahu

Stlačte HOME a potom zvoľte → [Zoznam názvov] → cieľové zariadenie USB HDD → obsah.

## Vymazanie nahraného obsahu

1. Stlačte HOME a potom zvoľte → [Zoznam názvov] → cieľové zariadenie USB HDD.

2. Zo zoznamu vyberte obsah, ktorý sa má vymazať, stlačte OPTIONS a zvoľte [Možnosti súboru] → [Vymazať].

####

- Časované nahrávanie nie je možné spustiť, ak je kábel napájania odpojený alebo ak je spínač ENERGY SAVING vypnutý (platí to len pre modely vybavené spínačom ENERGY SAVING).
- Nahrávanie je podporované len v režime digitálneho televízneho vysielania. Nahrávanie vysielania údajov alebo rádiového vysielania nie je podporované.
- Ak sa nastavenia časovača prekrývajú, program, ktorý začína ako prvý má prednosť a nahrávanie druhého programu sa začne až po ukončení prvého programu.
- Zakódovaný signál nie je možné nahrať.
- Nahrávanie nemožno vykonať v nasledovných prípadoch:
- - TV prijímač nedokáže rozpoznať registrované zariadenie USB HDD.
- - Na zariadení USB HDD je nahraných viac ako 1 000 programov.
- - Zariadenie USB HDD je plné.
- Upraviť je možné až 32 nastavení časovača.
- Nahrávanie na USB HDD nie je možné vykonať, ak je vybraná možnosť [SCART REC zapnutý].
- Mediálne súbory uložené v pamäťovom zariadení USB alebo súbory na vašej domácej sieti nie je možné prehrávať počas nahrávania. Môžete však sledovať nahrávaný program.
- Automatický výber programu nemusí byť dostupný pre nahrávaný program.
- Nahrávanie nie je možné, ak program nie je autorizovaný operátorom.
- Ak používate modul CAM, nepoužívajte jeho rodičovskú ochranu na základe hodnotenia, ktorá nemusí počas nahrávania fungovať. Ako alternatívu použite blokovanie programov alebo rodičovské hodnotenie TV prijímača, ak ho vysielateľ podporuje.
- V Nórsku nie je možné nahrávať niektoré programy kvôli právnym obmedzeniam.
- Spoločnosť Sony nie je v žiadnom prípade zodpovedná za poruchu pri nahrávaní alebo stratu nahraného obsahu zapríčinenú alebo spojenú s poruchou TV prijímača, rušením signálu alebo akýmkoľvek iným problémom.

Copyright 2011 Sony Corporation